ACTUALIZARE. România va întări măsurile de securitate la granița cu Serbia, având în vedere fenomenul migraționist din Europa, a spus vicepremierul Gabriel Oprea, după reuniunea Comitetului pentru Situații Speciale de Urgență.

„Avem în vedere creșterea capacității de primire a refugiaților”, a spus Gabriel Oprea, în condițiile în care România are 1.500 de locuri în centrele pentru refugiați.

Pe de altă parte, numărul cererilor de azil în România nu a crescut semnificativ în ultimul an, a precizat vicepremierul.

Citiți și: România a primit, de la începutul anului, 900 de cereri de azil

Tema reuniunii este evaluarea riscurilor și posibilul impact al fenomenului migrației asupra României, în condițiile în care valul de refugiați trece în apropiere de granițele țării.

La reuniune participă reprezentanți ai peste 20 de structuri ale statului. Comitetul va fi condus de vicepremierul Gabriel Oprea. Premierul Victor Ponta nu a fi prezent, deoarece se află în vizită la Chișinău.